Document ID: 31997R2456

ΚΑΝΟΝΙΣΜΟΣ (ΕΚ) αριθ. 2456/97 ΤΗΣ ΕΠΙΤΡΟΠΗΣ της 10ης Δεκεμβρίου 1997 για τροποποίηση του κανονισμού (ΕΟΚ) αριθ. 2257/92 σχετικά με τις λεπτομέρειες εφαρμογής του ειδικού καθεστώτος εφοδιασμού με ορισμένα φυτικά έλαια της Μαδέρας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,
Εκτιμώντας:
ότι, κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 2257/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1325/97 (4), έχει καθορίσει, για την περίοδο εμπορίας 1996/97, το ισοζύγιο των προβλέψεων εφοδιασμού με ορισμένα φυτικά έλαια για τη Μαδέρα 7
ότι, αναμένοντας ανακοίνωση των αρμόδιων αρχών που θα αφορά ενημέρωση σχετικά με τις ανάγκες της Μαδέρας και προκειμένου να μη διακοπεί η εφαρμογή του ειδικού καθεστώτος εφοδιασμού, το ισοζύγιο θεσπίστηκε για την περίοδο από 1ης Ιουλίου έως 31 Δεκεμβρίου 1997 από τον κανονισμό (ΕΚ) αριθ. 1325/97 7 ότι μετά την υποβολή, από τις πορτογαλικές αρχές, των στοιχείων που αφορούν τις ανάγκες της Μαδέρας, μπόρεσε να καθοριστεί το ισοζύγιο για ολόκληρη την περίοδο 1997/98 7 ότι, συνεπώς, πρέπει να τροποποιηθεί το άρθρο 1 του κανονισμού (ΕΚ) αριθ. 2257/92 7
ότι τα ισοζύγια που προβλέπονται από το ειδικό καθεστώς εφοδιασμού καθορίζονται για την περίοδο από 1ης Ιουλίου έως 30 Ιουνίου 7 ότι πρέπει, συνεπώς, να εφαρμοστεί το οριστικό ισοζύγιο εφοδιασμού για την περίοδο 1997/98 από την αρχή αυτής, δηλαδή από την 1η Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2257/92 τροποποιείται ως εξής:
1. Στο άρθρο 1, η παράγραφος 1 του κανονισμού (ΕΟΚ) αριθ. 2257/92 αντικαθίσταται από το ακόλουθο κείμενο:
«1. Οι ποσότητες του προβλεπόμενου ισοζυγίου εφοδιασμού της Μαδέρας με ορισμένα φυτικά έλαια που απολαμβάνουν δασμολογικής απαλλαγής κατά την εισαγωγή προερχόμενα από τρίτες χώρες ή ενίσχυσης εφοδιασμού προερχόμενα από την υπόλοιπη Κοινότητα, καθορίζονται στο παράρτημα.»
2. Προστίθεται το παράρτημα στον παρόντα κανονισμό.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1997.

Labels: 3
18
17
15